Pe byddai model Gwlad y Basg yn cael ei fabwysiadu yng Nghymru pa fath o newidiadau y byddai’n rhaid eu cyflwyno i addysgu Cymraeg yn y sector cyfrwng Saesneg? 
‘’Mae un iaith yn eich gosod yn y coridor bywyd. Mae dwy iaith yn agor drysau ar hyd y ffordd’’-frank smith. 
Mae’r erthygl ‘Gwlad y Basg’ yn sôn am y fordd mae’r iaith Basgeg yn cael eu haddysgu mewn ysgolion, a pha ddulliau a strategaethau defnyddir i ddysgu ail iaith. Bwriedir trafod y strategaethau a ddefnyddir gan wlad y Basg gan gyferbynnu a chyfeirio at y dulliau mae Cymru yn eu defnyddio i hyrwyddo Cymraeg fel ail iaith.
Gwelir wrth ddarllen yr erthygl, yn Sbaen mae 33.9% o boblogaeth cymuned ymreolaethol Gwlad y Basg yn siarad Basgeg. Gan gymharu gyda Chymru, dim ond 19% o’r boblogaeth sydd yn siarad Cymraeg. Gan weld sut mae gwlad y Basg yn canolbwyntio ar addysgu Basgeg, gellir Cymru mabwysiadu'r dulliau i hyrwyddo’r Gymraeg. Gellir arwain at gynnydd o blant sydd yn siarad a defnyddio’r Gymraeg o ysgolion Saesneg. O ganlyniad felly bydd y canran o’r boblogaeth sydd yn siarad Cymraeg yn cynyddu.
Yn debyg i addysg yng Nghymru mae disgyblion gwlad y Basg dechrau ysgol yn 3 mlwydd oed ac yn gorffen yn 18 mlwydd oed. Yn ogystal mae addysg yn orfodol o’r oedran 6-16. Yn wlad y Basg mae ysgolion wedi cael eu dosbarthu yn fodel A, B a D yn ôl prif iaith yr ysgol. Sbaeneg yn unig a ddysgir yn ysgolion model A, addysgir Basgeg 3 awr yr wythnos lle dadleuir bod y trosglwyddo iaith yn anfoddhaol. Dysgir Basgeg fel pwnc yn ysgolion model B, gyda rhwng 30%-40% o’r cwricwlwm drwy gyfrwng y Fasgeg. Mae addysg drwy gyfrwng y Fasgeg yn gyfan gwbl gyda Sbaeneg yn cael eu haddysgu fel pwnc gorfodol yn ysgolion model D. Clymir Cymraeg mewn i’r dydd yn ysgolion cyfrwng Saesneg yn syml wrth wneud y gofrestr neu drwy ddweud bore da fel enghraifft. Felly yn amlwg dyma un newid gallwn wneud yn ysgolion wrth addysgu ail iaith, mae angen cynyddu'r maint o Gymraeg sydd yn cael eu cyflwyno mewn dydd, neu hyd yn oed cyflwyno fel pwnc.
Gwelir bod fwy o drefn i addysgu’r Fasgeg gan y llywodraeth yn wlad y Basg. Ar ddechrau’r 1980au sefydlodd llywodraeth y Fasgeg cyrsiau Basgeg ddwys ar gyfer yr athrawon. Er mwyn gallu ffocysu ar ddysgu’r iaith nodwyd Nicholas Gardner (2002) bod rhyddid gan yr athrawon cael eu rhyddhau ar gyflog llawn am gyfnod hyd at dair blynedd. Gwelir yn yr erthygl mae hyd yn oed cymorth ieithyddol i holl ddinasyddion gwlad y Basg. Mae hyn yn broblem yn ysgolion cyfrwng Saesneg, mae safon Cymraeg yr athrawon ddim yn fuddiannol, felly'r un yw safon iaith y plant. Pe byddai athrawon yn mynd ar gyrsiau byddai mwy o eirfa ganddynt i drosglwyddo i’r plant. Cefnoga hyn yn erthygl datblygu’r Gymraeg yn y CS, nodir ‘’Nid yw arweinwyr yn derbyn digon o gymorth a hyfforddiant ar sut i werthuso effeithiolrwydd addysgu a dysgu ym maes Datblygu’r Gymraeg’’. Yn debyg cefnoga Donaldson (2015) mai prin iawn yw cyfleoedd hyfforddi, sydd yn wahanol i wlad y Basg. Yn ei adroddiad dyfodol llwyddiannus o dan yr argymhellion credir dylai awdurdodau lleol ‘’ddarparu cymorth a hyfforddiant mewn Datblygu’r Gymraeg i benaethiaid, arweinwyr ac ymarferwyr arweiniol y Cyfnod Sylfaen’’. Gwelir fod gwneud newidiadau mwy pendant yn y CS yn mynd i arwain at fwy o sgiliau ieithyddol erbyn ca2. 
Wrth ddarllen fframwaith y CS gwelaf fod y sgiliau yn sylfaenol ac yn gyffredinol ar draws pob oedran. Nid oes terfyn i ba oedran dylai’r plant cyrraedd y sgiliau felly nid oes her gan yr athrawon i anelu at oherwydd mae’r sgiliau’n syml. Yn aml nid yw athrawon yn ailadrodd geirfa newydd yn rheolaidd, ac mae’r dulliau a defnyddiwyd ddim yn llwyddiannus megis y sandwich method. Nid yw’n ofynnol i ysgolion i gofnodi cynnydd plant o ran datblygu’r Gymraeg. O ganlyniad mae gwelliant yn ca2 yn araf. Gan nid oes angen cynllunio ar gyfer dilyniant mae plant yn tueddu i ailadrodd y gwaith ac felly ddim yn dysgu pethau newydd. Strategaeth dda a ddefnyddir gan wlad y Basg yw asesu pob lefel yn ôl cymhwysedd o ran datblygiad digonol a chywir y weithred gyfathrebol y plant. Mae hyn yn cynnwys dealltwriaeth gywair, cydlynu syniadau, sillafu, cysylltu â chydlynu wrth sgwrsio, patrymau pwyslais a goslef mewn iaith gramadeg, atalnodi a sillafu.
Nodwyd yn yr erthygl er mai cyfrifoldeb ysgolion yn y system addysgu orfodol yw addysgu Basgeg i blant o dan 16 mae modd i’r rhai dros 16 cael mynediant i hyfforddiant Basgeg drwy ysgolion Basgeg llywodraeth, y Euskaltegiak. Dangosir hyn fod y wlad y Basg yn meddwl am dyfodol yr iaith gan ffocysu ar y plant sydd wedi gadael yr ysgol ac sy’n debygol o beidio â dienyddio’r iaith bellach. Mae cwricwlwm Euskaltegiak yn canolbwyntio ar gymhwysedd cyfathrebol. Golygir eu bod yn tanlinellu rôl y siaradwr, sef y berthynas rhwng y testun a’r cyd-destun sy’n gyrru’r gwersi. Gwelir fod yn heriol i gwmpasu pob testun, felly nodir mai creu siaradwyr annibynnol yw’r nod sydd yn galluogi cyfathrebu yn yr iaith newydd. Mae hyn yn fuddiol wrth wella cymhwysedd iaith gyffredinol, Cynyddu cymhelliant y dysgwr, Datblygu diddordebau ac agweddau amlieithol. Yn debyg gwelir o dan ddilyniant yn yr erthygl bod magu sgiliau yn y Fasgeg yn helpu gyda swyddi yn y dyfodol. Mae modd dadlau fod hyn yn wir am Gymru hefyd. Cefnoga Alun Davies gweinidog y Gymraeg 2017 “Mae addysg yn ganolog i’n gweledigaeth, ond mae’n rhaid i ni sicrhau fod ein pobl ifanc yn gadael y system addysg yn barod i ddefnyddio’r iaith ymhob cyd-destun ac yn falch o gael gwneud hynny’’. 
Yn amlwg yr ysgolion prif ffrwd Saesneg sy’n dysgu'r maint lleiaf o Gymraeg, a dyma’r ysgolion sydd yn cyflwyno Cymraeg fel ail iaith. O ganlyniad mae angen rhoi ffocws ar yr ysgolion yma i gynyddu safon o Gymraeg sydd yn cael eu dysgu. Ond wedi dweud hynny gellir dadlau nid oes pwynt gwneud hyn oherwydd mae’r plant sydd yn gadael yr ysgol yma yn flwyddyn 6 yn debygol iawn o fynd i ysgol uwchradd Saesneg a cholli’r sgiliau Cymraeg. Cefnoga Huw Lewis (2015) yn ei adroddiad ‘Un iaith i bawb’ drwy ddweud bod ‘gormod o lawer o bobl ifanc yn gadael yr ysgol heb y sgiliau Cymraeg effeithiol sydd eu hangen arnynt ar gyfer y byd gwaith, bywyd ac astudio, er eu bod wedi astudio'r Gymraeg fel ail iaith ers blynyddoedd’. Ond gwelir yn yr erthygl yma hefyd bod Cymru wedi llwyddo i wneud newidiadau wrth addysgu’r Gymraeg. Maent yn cydweithio gydag adroddiad Donaldson gan sicrhau fod Cymraeg yn hanfodol i blant hyd at 16. Hefyd, bellach bydd rhaid i bob un o’r 6 maes dysgu cynnwys elfen o Gymraeg sef y cwricwlwm Cymreig.
Gwelir fod datblygiad diddorol o ran addysg yng ngwlad y Basg o’r gefnogaeth a rhoddir i’r dull CLlL. Mae ysgolion Ikastola model D yn defnyddio’r dull i helpu gyda rhuglder mewn trydedd iaith, gan arwain at ganlyniadau cadarnhaol. Maent yn addysgu Saesneg fel pwnc ac yn cael cyswllt iddo drwy amrywiaeth o bynciau a addysgir drwy gyfrwng y Saesneg. Mae CLIL yn dysgu hir dymor a gefnogir gan David Marsh. Noda Marsh ei fod yn gyfuniad o ‘dysgu cynnwys a dysgu iaith dramor ar yr un pryd’. Felly cyflwynir iaith fel set o reolau a phatrymau gan ddarparu cyfleoedd i ryngweithio. Er mwyn i’r dull fod yn effeithiol bydd angen i’r cyfleoedd rhyngweithiol fod mor debyg â sefyllfaoedd go iawn, ar gyfer datblygiad naturiol.
Mae tystiolaeth nid yw strategaethau dysgu Cymraeg ail iaith yn gweithio, noda Estyn yn eu hadroddiad Datblygu’r Gymraeg yn y CS bod plant sy’n dysgu Cymraeg ail iaith yn ysgolion Saesneg dim ond yn gwneud cynnydd boddhaol o ran siarad a gwrando yn y Gymraeg yn y cs. Nodir fod eu medrau siarad a gwrando yn dda ond nid yw eu darllen ac ysgrifennu wedi datblygu digon. Mae nifer isel o ddim ond mewn 1 o bob 10 ysgol bydd y plant yn gwneud cynnydd ardderchog drwy gaffael y Gymraeg. Felly mae modd dadlau mae angen canolbwyntio ar ddulliau'r ysgolion sydd yn derbyn ardderchog fel ffordd ymlaen. Awgryma Donaldson (2015) yn eu hadroddiad Dyfodol llwyddiannus bod lle amlwg i ddatblygu’r Gymraeg. Credai fod angen sicrhau fod y 3 elfen sef ieithoedd llythrennedd a chyfatebu yn cael eu datblygu’n gyfartal a bod pwyslais ar bob iaith. Yn ychwanegol gwelir o dystiolaeth Estyn bod ysgrifennu a darllen ddim cystal.
Y ffordd ymlaen-
Mae adroddiad Cymraeg 2050 yn gosod targedau i’r iaith Cymraeg gyrraedd erbyn 2050. Bwriedir cael 1 miliwn o siaradwyr Cymraeg erbyn 2050 drwy greu amodau ffafriol a chyfleoedd i bawb. Hoffai cynyddu'r canran o’r boblogaeth sy’n siarad Cymraeg bob dydd hefyd y rhai sy’n gallu siarad mwy nag ychydig eiriau o Gymraeg o 10% i 20%. Mewn gwirionedd mae angen oddeutu 438,000 o siaradwyr Cymraeg newydd erbyn 2050. Felly drwy hybu plant i symud i ysgolion cyfrwng Cymraeg neu drwy wella safon dysgu'r Gymraeg ail iaith gallwn anelu at y targed.
Gwelwyd wrth ddarllen yr erthygl bod ysgolion model A yn llai poblogaidd erbyn heddiw wrth i rieni dewis i ddanfon eu plant i ysgolion model B neu fodel D lle mae’r Fasgeg yn fwy amlwg. Mae hyn oherwydd mae’r trosglwyddo iaith yn fwy llwyddiannus, ac mae fwy o ffocws ar y brif iaith yn hytrach na chyflwyno ail iaith. Gellir tynnu ffocws ar hyn i hybu Mae hybu rhieni o Gymru i ddanfon eu plant i ysgolion cyfrwng Cymraeg er mwyn datblygu sgiliau ieithyddol newydd gan fabwysiadu dwy iaith yn rhugl.
Sefydliad sydd yn dod yn fwy poblogaidd o fewn ysgolion Saesneg i hybu’r cymraeg yw’r Siarter iaith Gymraeg campus. Maent yn darparu gwobrau a thargedau i’r ysgolion er mwyn annog y plant i ddysgu. Cefnogai rhieni, disgyblion, llywodraethwyr a’r gymuned dryw darparu agwedd bositif i’r iaith. Hybu ethos Cymreig cadarn, dysgu cymraeg yn hwyl, ystod o weithgareddau cefnogol, cynnwys pob aelod o’r ysgol. Mae hyn yn helpu gyda balchder tuag at y Gymraeg.
Yr newidiadau mwyaf sydd angen gwneud yw i ddarparu hyfforddiant o safon i athrawon sydd yn dysgu cymraeg fel ail iaith, i fonitro cynnydd y plant fel bod targedau yn medru cael eu gosod fel mae gwlad y Basg yn ei gwneud ac yn olaf sicrhau fod yr iaith Gymraeg yn statudol. A thrwy gwneud hynny mae’n bwysig ein bod ni ddim yn cyferbynnu safon iaith yr ail iaith i gymharu gydag iaith gyntaf cymraeg. Heblaw hyfforddiant ac adnoddau cywir nid yw safon iaith yr ail iaith mynd i fod o safon. Bydd hyn bellach helpu i gael plant mwy hyderus.
Geiriau- 1,739

